सातवाहन एक्सप्रेस
सातवाहन एक्सप्रेस, एक इंटरसिटी एक्सप्रेस हैं जो आंध्र प्रदेश और तेलंगाना राज्य के विजयवाड़ा और सिकंदराबाद के बीच चलती है। भारतीय रेल के दक्षिण मध्य रेलवे के विजयवाड़ा डिविजन द्वारा इस ट्रेन का संचालन होता है। यह ट्रेन 351 किलोमीटर (218 मील) की दूरी सिर्फ 5 घंटे और 35 मिनट तय करती हैं। इस ट्रेन की लोकप्रियता एवं बढ़ती मांग के कारण, महबुबाबाद और माधिरा स्टेशनों को गाडी के स्टॉप के तौर पर जोड़ा गया था। विजयवाड़ा जंक्शन तक पहुँचने से पहले यह ट्रैन काजीपेट, वारंगल, केसामुद्रम, महबुबाबाद, खम्मम और माधिरा स्टेशनों पर रूकती है। दक्षिण मध्य रेलवे में यह सबसे तेज चलने वाली ट्रेन हैं। इसकी अधिकतम गति माधिरा एवं खम्मम के बीच की 134 किलोमीटर तय करने में होती है।